text: Que vous feroie je Ione conte ? 
   Roi, roynes, et duc, et conte, 
   Chevalier, dames, autre gent, 
   Sirent au mengier noblement. 
   À la feste que je devis 
   Gent: avoit de maint pays
   PageV02P255
   Moult i ot de chevalerie. 
   Mais la sonme ne sai je mie 
   Combien il en i pot avoir, 
   Ne [je] n'en diroie fors voir ; 
   N'onques de ce ne me parlerent 
   Les II dames qui me conterent 
   De ceste matere l'estoire. 
   Mais des nouviaus chevaliers, croire 
   Povez bien ce que j'en dirai. 
   La sonme vraiement en sai ; 
   Car la sonme en soi par les dames, 
   Cui Diex gart en cors et en ames, 
   Dont je vous ai devant parlé ; 
   D'eles en sai la verité : 
   Bien en i ot M et, VII cens. 
  